b'\n_START_ARTICLE_\nArvoanalyysi\n_START_PARAGRAPH_\nArvoanalyysi on menetelm\xc3\xa4 tuotteen kustannusten alentamiseksi ilman ett\xc3\xa4 sen tuottama arvo v\xc3\xa4henisi. Arvoanalyysiss\xc3\xa4 selvitet\xc3\xa4\xc3\xa4n tuotteen tai palvelun ominaisuuksia ja kustannuksia ja tarkastellaan niiden suhdetta tavoitteena l\xc3\xb6yt\xc3\xa4\xc3\xa4 t\xc3\xa4h\xc3\xa4n mahdollisimman hyv\xc3\xa4 tasapaino. Tarkastelun tuloksena voidaan joko kehitt\xc3\xa4\xc3\xa4 ominaisuuksia tai v\xc3\xa4hent\xc3\xa4\xc3\xa4 kustannuksia tai molempia. Menetelm\xc3\xa4\xc3\xa4 voidaan soveltaa osana tuotekehitysprojektia tai rakennusprojektia eri suunnitteluvaihtoehtojen arvioinnissa tai olemassa olevan tuoteen kustannusten hallinnassa. _NEWLINE_Arvoanalyysi kehitettiin toisen maailman sodan aikana Yhdysvalloissa. Alkujaan General Electric k\xc3\xa4ytti tekniikasta nimityst\xc3\xa4 Value analysis, joka suomennettiin nimell\xc3\xa4 arvoanalyysi, kun tekniikka tuotiin Suomessa koneensuunnitteluun opetukseen 70-luvulla. Nyky\xc3\xa4\xc3\xa4n englanninkieless\xc3\xa4 tekniikasta k\xc3\xa4ytet\xc3\xa4\xc3\xa4n nimityst\xc3\xa4 Value engineering._NEWLINE_Arvoanalyysin ideana on toimintokustannusanalyysi (hy\xc3\xb6tykustannusanalyysi), jossa luetteloidaan kaikki tuotteeseen sis\xc3\xa4ltyv\xc3\xa4t ominaisuudet tai toiminnot. N\xc3\xa4ille annetaan painokertoimet. Sen lis\xc3\xa4ksi selvitet\xc3\xa4\xc3\xa4n kunkin osan osto-, valmistus-, kokoonpano- ja laatukustannukset. Lis\xc3\xa4ksi arvioidaan, kuinka paljon kukin osa vaikuttaa kuhunkin ominaisteen. N\xc3\xa4m\xc3\xa4 ristiintaulukoidaan ja siit\xc3\xa4 saadaan laskettua, kuinka paljon kukin toiminto tuottaa kustannuksia. Ty\xc3\xb6m\xc3\xa4\xc3\xa4r\xc3\xa4n kohtuullistamiseksi sovelletaan yleens\xc3\xa4 Pareton periaatetta, jonka mukaan 20% osista aiheuttaa 80% kustannuksista, ja tarkastelaan vain noin 20% osista. Tulosten perusteella arvioidaan, onko jokin ominaisuus liian kallis tuottamaansa hy\xc3\xb6tyyns\xc3\xa4 n\xc3\xa4hden ja mit\xc3\xa4 asialle voidaan tehd\xc3\xa4._NEWLINE_Jos tehd\xc3\xa4\xc3\xa4n kahden suunnitteluvavaihtoehdon arviointia, voidaan arvoanalyysi tehd\xc3\xa4 ilman kustannuksia, kun annetaan vaihtoehdoille arvosana siit\xc3\xa4, kuinka hyvin se toteuttaa kunkin ominaisuuden. Arvoanalyysill\xc3\xa4 voidaan tarkoittaa my\xc3\xb6s pelk\xc3\xa4st\xc3\xa4\xc3\xa4n sit\xc3\xa4, ett\xc3\xa4 alihankkijan kanssa tuote puretaan osiin ja tarkastellaan, kuinka tuotetta voidaan kehitt\xc3\xa4\xc3\xa4 vastaamaan paremmin tilaajana tarpeita.'